Lagt er til , í nýjum drögum að breytingu á reglugerð um ökuskírteini vegna tilkomu nýrra umferðarlaga , að sett verði inn heimild til að neita þeim um starfsleyfi ökukennara sem gerst hafa sekir um kynferðisbrot . Drögin eru komin í samráðsgátt stjórnvalda en umsagnarfrestur er til 24. janúar næstkomandi . Ný umferðarlög tóku gildi þann 1. janúar síðastliðinn . Í þeim eru margvíslegar breytingar sem kalla á endurskoðun reglugerða , samkvæmt samgöngu - og sveitarstjórnarráðuneytinu . Neita megi þeim um ökuskírteini sem háðir eru notkun áfengis Meðal þess sem breyttist eru ákvæði um ökukennslu , æfingaakstur og heilbrigðisskilyrði fyrir ökuréttindi . Þá kveða nýju lögin á um að við endurnýjun ökuréttinda eftir sviptingu skuli sækja sérstakt námskeið hjá Samgöngustofu . Sömuleiðis að neita megi þeim um ökuskírteini sem háðir eru notkun áfengis . Auglýsing Jafnframt er lagt til í nýju drögunum að með umsókn um ökuskírteini eftir sviptingu ökuréttar skuli fylgja staðfesting þess að umsækjandi hafi sótt námskeið í þeim tilvikum þegar ökumaður hefur verið sviptur ökuréttindum í annað sinn vegna aksturs undir áhrifum áfengis eða annarra vímuefna . Forstjóri Samgöngustofu skipi trúnaðarlækni til fimm ára Lagt er til að nám eftir sviptingu í annað sinn vegna aksturs undir áhrifum verði sex bóklegar kennslustundir og að viðkomandi skuli sitja ökupróf að nýju . Einnig er lagt til að tekið sé fram að bóklegt ökunám megi fara fram rafrænt . Þá er lagt til að forstjóri Samgöngustofu skipi trúnaðarlækni til fimm ára sem ber ábyrgð á mati á aksturshæfni . Þá er lagt til að stofnuninni verði heimilt að gera samning við fleiri en einn lækni til að gegna starfinu . Lagt er til að trúnaðarlæknir hafi hreint sakavottorð , almennt lækningaleyfi og víðtæka þekkingu og reynslu í læknisfræði . Samkvæmt samgöngu - og sveitarstjórnarráðuneytinu gera ný umferðarlög ekki ráð fyrir því að ökukennarar skili inn virknivottorði við umsókn um endurnýjun leyfis . Því sé lagt til að ökukennari skuli þreyta próf í ökukennslu , sé meira en ár liðið frá því að starfsleyfi féll úr gildi . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .